Iso ilmastointiputki putosi permannolle yleisön keskelle, silminäkijän mukaan putki osui 10-15 henkilöön.

Pelastuslaitos sai tehtävän Vaasan jäähalliin hieman ennen puolta kahdeksaa sunnuntaina illalla.

Kyseessä oli suurhälytys sortuman tai räjähdyksen vuoksi.

Konsertissa paikalla ollut Jani, 30, kertoo, että katosta putosi suuri ilmanvaihtokoneen putkielementti ja se rysähti 10-15 ihmisen päälle.

- Sitten tapahtuma keskeytettiin, paikalle tuli ambulansseja ja paloautoja. Yleisö käskettiin pois hallista. Tarja Turunen jäi näkemättä, Jani harmittelee.

Puolimetrinen putki putosi areenan kattorakenteista. LUKIJAN KUA

Asian vahvistaa Vaasanseudun areenat -kuntayhtymän puheenjohtaja Mathias Skytte, joka kertoo Iltalehdelle saapuneensa juuri paikalle.

Skytellä ei ole vielä tietoa siitä, miksi ilmanvaihtoputki on pudonnut yleisöön, eikä sitä, miten moni on loukkantunut.

- Sen tiedän, että pahasti loukkaantuneita ei ole. Kukaan ei ole hengenvaarassa, Skytte sanoo.

Poliisi ja pelastulaitos on Skyten mukaan paikalla, ja yleisö on evakuoitu. Tilanne on hänen mukaansa rauhallinen sekä hallissa että hallin ulkopuolella.

Ylen mukaan paikalta vietiin seitsemän henkilöä tarkastettavaksi sairaalaan.

Olitko paikalla? Voit toimittaa tietosi tai kuva- ja videomateriaalia tapauksesta teksti- tai multimediaviestillä tai WhatsAppilla numeroon 0407784854. Kirjoita oheen kuvaajan nimi, yhteystiedot sekä mahdolliset muut kuvaan liittyvät tiedot.

Onnettomuus tapahtui Vaasa Arenalla pidetyssä Raskasta joulua -konsertissa. LUKIJAN KUVA

Onnettomuus tapahtui Vaasa Arenalla pidetyssä Raskasta joulua -konsertissa. LUKIJAN KUVA

PAULI POUTANEN

pauli.poutanen@iltalehti.fi

SAMI KOSKI

sami.koski@iltalehti.fi

SAKARI NUUTTILA

sakari.nuuttila@iltalehti.fi